Andrej Škrábik

**Andrej Škrábik** (1882–1950) var en slovakisk forfatter og katolsk biskop.

## Liv og virke
### Prest
Andrej Skrábik studerte filosofi og katolsk teologi ved Universitetet i Budapest. Han ble ordinert til prest den 17. september 1904 og tok doktorgrad i teologi i 1911. Som universitetsprofessor i teologi og formann for *Verket for troens utbredelse* skrev han flere verk til forsvar for troen, en slovakisk språkmanual for ungarere, samt artikler for diverse aviser og magasiner. 

I 1929 ble han kannik i Nitra og senere generalvikar. For en tid var han dommer ved den kirkelige domstol.

### Hjelpebiskop i Nitra
Pave Pius XII utnevnte ham til titulærbiskop av *Skyros* og hjelpebiskop i Nitra den 12. august 1939. Karol Kmeťko, biskop av Nitra, bispeviet ham i domkirken i Nitra den 17. september 1939. De medkonsekrerende var Pavol Jantausch, apostolisk administrator av Trnava, og Michal Buzalka, hjelpebiskop i Trnava.

### Koadjutorbiskop av Banská Bystrica
Den 14. juni 1941 utnevnte Pius XII ham til koadjutorbiskop av Banská Bystrica. 

### Biskop av Banská Bystrica
Den 21. august 1943 etterfulgte han den da avdøde Marián Bláha som biskop av Banská Bystrica. 

Under sitt styre flyttet han endelig bispesetet fra Svätý Kríž nad Hronom til Banská Bystrica. Han reformerte det lokale teologiske seminar. Takket være sin beskjedenhet og gode karakter vant han raskt tilliten til prester og troende, som han delte lidelsene forbundet med Andre verdenskrig med. Han nølte ikke med å hjelpe folk. Under det slovakiske nasjonale opprør i 1944 ga han ly til mange forfulgte mennesker, i preateseminaret og i bispepalasset i Banská Bystrica og reddet dem fra forfølgelse. Sammen med Dr. Ján Balk, en offentlig tjenestemann i Banská Bystrica, ble han anerkjent for å ha reddet ti viktige opprørsledere som skulle henrettes av tyskerne.  

Etter den kommunistiske maktovertakelsen i 1948 skulle han stilles for retten for sin kompromissløse innstilling, men dette skjedde aldri på grunn av hans sykdom og tidlige død i januar 1950.
## Verker
*Úvod do řeči české, Nitra roce 1919
*Jan Hus ve světle pravdy, Trnava roce 1923
*Červené Slovensko, 1. vyd., Trnava 1925
*Červené Slovensko, propracované 2. vyd., Trnava 1926
*Římská otázka, Trnava 1930
* Misijním světem, Trnava 1940

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara  (1879–1965) *1920
* Erkebiskop Karol Kmetko  (1875–1948) *1921
* Biskop *Andrej Škrábik* (1882–950) *1939

## Referanser